burgasdotpro/wikipedia huggingface dataset:
Kanduhuludú

Kanduhuludú () je jeden z obývaných ostrovov na atole Gáfu Alif na Maldivách. Počet obyvateľov je 827 (jún 2006), dĺžka ostrova 1 125 m, šírka 370 m. Vzdialenosť od hlavného mesta Male je 423,41 km.
Nicolás Lapentti

Nicolás Lapentti (* 13. august 1976, Guayaquil, Ekvádor) je bývalý ekvádorský profesionálny tenista. Počas svojej kariéry vyhral 5 turnajov ATP v dvojhre a 3 turnaje vo štvorhre.
Kolamáfusi

Kolamáfusi () je jeden z obývaných ostrovov na atole Gáfu Alif na Maldivách. Počet obyvateľov je 1 462 (jún 2006), dĺžka ostrova 675 m, šírka 550 m. Vzdialenosť od hlavného mesta Male je 372,11 km.
Kondé

Kondé () je jeden z obývaných ostrovov na atole Gáfu Alif na Maldivách. Počet obyvateľov je 445 (jún 2006), dĺžka ostrova 2 240 m, šírka 675 m. Vzdialenosť od hlavného mesta Male je 407,4 km.
Mámendú (Gáfu Alif)

Mámendú () je jeden z obývaných ostrovov na atole Gáfu Alif na Maldivách. Počet obyvateľov je 1 284 (jún 2006), dĺžka ostrova 1 425 m, šírka 430 m. Vzdialenosť od hlavného mesta Male je 384,23 km.
Nilandú (Gáfu Alif)

Nilandú () je jeden z obývaných ostrovov na atole Gáfu Alif na Maldivách. Počet obyvateľov je 929 (jún 2006), dĺžka ostrova 1 575 m, šírka 475 m. Vzdialenosť od hlavného mesta Male je 392,6 km.
Vilingili

Vilingili () je jeden z obývaných ostrovov na atole Gáfu Alif na Maldivách. Je hlavným mestom atolu. Počet obyvateľov je 2 925 (jún 2006), dĺžka ostrova 2 000 m, šírka 575 m. Vzdialenosť od hlavného mesta Male je 380,04 km.
Svetová zdravotná organizácia WHO (World Health Organization) tu má lokálnu jednotku.
SK-NUTS

SK-NUTS je skratka pre normalizovanú klasifikáciu územných celkov na Slovensku pre potreby štatistického úradu a Eurostatu.
Zapadá do širšej klasifikácie NUTS v rámci Európskej únie.
Každý slovenský kraj, okres či obec má v SK-NUTS jedinečný kód, ktorý začína písmenami SK (udávajúcimi, že ide o územie na Slovensku) a pokračuje číslicami. Kódy pozostávajú z dvoch písmen a troch číslic a určujú jednotlivé kraje. Dlhšie kódy určujú okresy a obce, pričom prvých päť znakov kódu obce zodpovedá kódu kraja, v ktorom sa obec nachádza.
Pre regionálne jednotky (územie, oblasť, kraj) sa v rámci SK-NUTS používa slovenský názov regionálna štatistická územná jednotka (RŠÚJ) – RŠÚJ 1, RŠÚJ 2 a RŠÚJ 3. Štatistické jednotky NUTS 4 (okres) a NUTS 5 (obec) boli prevedené na LAU 1, LAU 2 a používa sa pre ne slovenský názov lokálna štatistická územná jednotka – LŠÚJ 1, LŠÚJ 2.
Dudi Sela

Dudi Sela (* 4. apríl 1985, Kirjat Šmona, Izrael) je izraelský profesionálny tenista. Počas svojej kariéry nevyhral ani jeden turnaj ATP.
Štatistický úrad Európskych spoločenstiev

Štatistický úrad Európskej únie, skrátene a hovorovo Eurostat, je hlavný štatistický úrad EÚ so sídlom v Luxemburgu.
Je formálne podriadený Komisii. Jeho úlohou je pripravovať štatistické dáta pre potreby EÚ a harmonizovať štatistickú metodiku vo všetkých členských krajinách.
Medzi jeho hlavné úlohy patrí:
Termíny a dáta Eurostatu sú vysvetlené v encyklopédii Statistics Explained.
SOS (signál)

SOS je medzinárodné volanie o pomoc na mori v Medzinárodnej Morseovej abecede (formula_1), vysielané v prípade núdze. Je to asi najznámejší signál morzeovky, používaný aj v bežnej hovorovej reči.
Vysielal sa pri hrozbe potopenia lode, či priamo pri potápaní. Odvysielal ho aj napr. potápajúci sa Titanic, hoci vo väčšine správ použil vtedy ešte dominujúci signál CQD. Jeho ekvivalent používaný pre ponorky je SUBSUNK (SUBmarine has SUNK), znamenajúci ponorka sa potopila (nie ponorila ale potopila).
Pôvod signálu.
Často tradované vysvetlenie, že SOS je skratka z anglického "Save Our Souls" ("Zachránte naše duše") alebo "Save Our Ship" ("Zachránte našu loď") sa nezakladá na pravde, signál bol utvorený na základe svojej výraznej zvukovej charakteristiky.
Stodolní ulice

Stodolní ulica sa nachádza v centre Ostravy v Česku. Na ulici a v jej okolí sa nachádzajú desiatky barov, reštaurácií a klubov, ktoré predovšetkým počas víkendov navštevujú ľudia mladej a strednej generácie. Podľa istých zdrojov s tým však súvisí aj o niečo vyššia kriminalita, preto je ulica pod dohľadom policajných hliadok a kamerového systému. V roku 2006 bola zrekonštruovaná.
Plzenská diecéza

Plzenská diecéza je rímskokatolícka diecéza zriadená v západnej časti Česka 31. mája 1993 pápežom Jánom Pavlom II. ako súčasť Českej cirkevnej provincie. Prvým biskupom bol František Radkovský, súčasným je Tomáš Holub (od 30. apríla 2016). Biskup sídli v Plzni, kde sa nachádza aj katedrála sv. Bartolomeja. Diecéza je členená na 10 vikariátov.
Gáfu Dálu

Gáfu Alif (angl. "Gaafu Alif" alebo "Gaafu Alif") je atol na Maldivách. Hlavné mesto atolu je Tinadú. Skladá sa zo 153 ostrovov, z toho 10 je obývaných. Počet obyvateľov je 18 767 . Atol riadi Ali Shareef Mohamed. Tento administratívny atol sa rozkladá na juhozápadnej časti prírodného atolu Huvadhu.
Pretože sa nachádzal v izolácii od severnejších atolov, a hlavného mesta Malé, dialekt na Gáfu Dálu je starší a významne rozdielna forma maldivčiny, v ktorom sa odzrkadluje vplyv jazyka sinhala.
Neobývané ostrovy.
Aakiraahuttaa, Athihuttaa, Badéfodiyaa, Barahuttaa, Baulhagallaa, Bodehuttaa, Bodérehaa, Bolimathaidhoo, Dhékanbaa, Dhérékudhéhaa, Dhigérehaa, Dhigulaabadhoo, Dhinmanaa, Dhiyanigilllaa, Dhonigallaa, Dhoonirehaa, Ehéhuttaa, Ekélondaa, Faahuttaa, Faanahuttaa, Faathiyéhuttaa, Faréhulhudhoo, Farukoduhuttaa, Fatéfandhoo, Femunaidhoo, Fenevenehuttaa, Féreythavilingillaa, Fonahigillaa, Gaazeeraa, Gan, Gehémaagalaa, Gehévalégalaa, Golhaallaa, Haadhoo, Hadahaahuttaa, Hakandhoo, Handaidhoo, Havoddaa, Havodigalaa, Hevaahulhudhoo, Hiyanigilihuttaa, Hoothodéyaa, Hulheddhoo, Hunigondiréhaa, Isdhoo, Kaadeddhoo Island, Kaafaraataa, Kaafénaa, Kaalhéhutta, Kaalhéhuttaa, Kaashidhoo, Kadahalagalaa, Kadévaaréhaa, Kalhaidhoo, Kalhéfalaa, Kalhehigillaa, Kalhéhuttaa, Kalhéréhaa, Kanandhoo, Kandeddhoo, Kannigilla, Kautihulhudhoo, Kélaihuttaa, Keraminthaa, Kereddhoo, Kéyhuvadhoo, Kodaanahuttaa, Kodédhoo, Kodégalaa, Koduhutigallaa, Kodurataa, Konontaa, Kudhé-ehivakaa, Kudhéhulheddhoo, Kudhélifadhoo, Kudhérataa, Kudhukélaihuttaa, Kurikeymaahuttaa, Laihaa, Lifadhoo, Lonudhoo, Lonudhoohuttaa, Maadhoo, Maaéhivakaa, Maagodiréhaa, Maahéraa, Maahutigallaa, Maarehaa, Maavaarulaa, Maaveddhoo, Maguddhoo, Mainaadhoo, Mallaaréhaa, Mariyankoyya Rataa, Mathaidhoo, Mathihuttaa, Mathikera-nanahuththaa, Meehunthibenehuttaa, Menthandhoo, Meragihuttaa, Meyragilla, Mudhimaahuttaa, Odavarréhaa, Oinigillaa, Olhimuntaa, Olhurataa, Raabadaaféhéreehataa, Rahadhoo, Ralhéodagallaa, Reddhahuttaa, Rodhevarrehaa, Thelehuttaa, Thinéhuttaa, Ukurihuttaa, Ulégalaa, Vairéyaadhoo, Vatavarréhaa, Véraavillingillaa, Villigalaa
Zack Fleishman

Zack Fleishman (* 17. marec 1980, Santa Monica, Kalifornia) je súčasný americký profesionálny tenista. Počas svojej kariéry nevyhral ani jeden turnaj ATP.
Pavol Kárász

RNDr. Pavol Kárász, CSc. (* 11. marec 1948, Bratislava) je slovenský ekonóm a prognostik pracujúci v Slovenskej akadémii vied. Vyštudoval na Prírodovedeckej fakulte UK v Bratislave v roku 1971. V roku 1994 pôsobil ako Ekonomický poradca predsedu vlády SR, v rokoch 1995 až 1998 v predsedníctve SAV.
Je držiteľom Ceny SAV za vedeckú a popularizačnú činnosť (získal ju v roku 1993) a Striebornej čestnej plakety Ľudovíta Štúra za zásluhy v spoločenských vedách (z roku 1998).
Astrojax

Astrojax je hračka, ktorá sa skladá z troch guliek na šnúre. Na prvý pohľad jednoduchá konštrukcia – tri vyvážené guľky z penového plastu spojené kúskom šnúrky, pričom prostredná guľka sa môže po šnúrke voľne pohybovať. Každá guľka je presne vyvážená kovovým závažím umiestneným vo vnútri plastu. Rýchly kruhový pohyb guliek je založený na fyzikálnych princípoch rotačnej dynamiky. Vlastnosti astrojaxu boli testované na orbitálnej stanici NASA.
Rovnako ako beyblade pracuje na fyzikálnych princípoch rotačnej dynamiky. Astrojax je fyzika pohybu, rozvíja zmysel pre rovnováhu a koordináciu. Ako taká môže byť použitá vo výučbe fyziky v mnohých prípadoch.
Astrojax bol vyvinutý americkým fyzikom Larry Shawom. Pri vývoji astrojaxu sa vo fyzikálnom laboratóriu hral s maticami, dentálnymi niťami a ich kombináciami začal vyvíjať svoju hračku. Čo sa najprv zdalo ako veľmi jednoduché, bolo ťažké opísať matematicky. Úsilie trvalo takmer dva roky a bolo vytvorených niekoľko druhov prototypov, než sa Shaw rozhodol pre jeden model a nechal si ho patentovať.
Astrojax zvíťazil v prestížnych súťažiach hračiek v USA a má tri záznamy v Guinessovej knihe rekordov.
Korózia

Korózia je samovoľné, postupné rozrušenie (poškodzovanie, znehodnocovanie) kovov alebo nekovových organických alebo anorganických materiálov (napr. horniny či plastu) vplyvom chemickej, elektrochemickej či biochemickej reakcie s okolitým prostredím. V užšom zmysle sa korózia týka len kovových materiálov. Najznámejšia forma korózie je hrdzavenie.
Korózia môže prebiehať v atmosfére alebo iných plynoch, vo vode a iných kvapalinách, zeminách a rôznych chemických látkach, ktoré sú s materiálom v styku. Toto rozrušovanie sa môže prejavovať rozlične, od zmeny vzhľadu až po úplný rozpad celistvosti. Výsledkom korózie je úbytok materiálu, čo má za následok zníženie pevnosti danej súčiastky a zhoršenie jej vlastností. 
Podľa prítomnosti elektrického prúdu môžeme hovoriť o:
Ak sa na povrchu kovov vytvorí oxidická vrstva, ktorá chráni kov pred ďalšou koróziou, tak nehovoríme o korózii, ale o pasivácii procesu (napr. hliník).
Chemická korózia - ide o oxidáciu kovu, nepôsobí a nevzniká tu elektrický prúd. Jedným z najdôležitejších faktorov, od ktorého závisí, či vzniknutá vrstva má ochranný charakter, je pomer VMV / V &lt; 1 kde VMV je molekulárny objem ochrannej zlúčeniny a VA aformárny objem korodujúcej zlúčeniny.
Fijórí

Fijórí () je jeden z obývaných ostrovov na atole Gáfu Dálu na Maldivách. Počet obyvateľov je 1 320 (jún 2006), dĺžka ostrova 1 730 m, šírka 730 m. Vzdialenosť od hlavného mesta Male je 440,34 km.
Gaddú

Gaddú () je jeden z obývaných ostrovov na atole Gáfu Dálu na Maldivách. Počet obyvateľov je 2 717 (jún 2006), dĺžka ostrova 875 m, šírka 580 m. Vzdialenosť od hlavného mesta Male je 437,41 km.
Hóndeddú

Hóndeddú () je jeden z obývaných ostrovov na atole Gáfu Dálu na Maldivách. Počet obyvateľov je 1 016 (jún 2006), dĺžka ostrova 1 800 m, šírka 1 000 m. Vzdialenosť od hlavného mesta Male je 418,18 km.
Rekviem (Mozart)

Rekviem KV626 je posledné dielo Wolfganga Amadea Mozarta. Je to zádušná omša pre sóla, zbor a orchester v tónine d mol. Vzniklo v roku 1791 a patrí k najuznávanejším Mozartovým dielam. Nedokončil ho Mozart, ale skladateľ Franz Xaver Süssmayr.
Štruktúra.
Requiem je rozdelené na štrnásť častí s nasledujúcou štruktúrou:
Madaveli

Madaveli () je jeden z obývaných ostrovov na atole Gáfu Dálu na Maldivách. Počet obyvateľov je 1 556 (jún 2006), dĺžka ostrova 1 050 m, šírka 880 m. Vzdialenosť od hlavného mesta Male je 416,68 km.
Nadellá

Nadellá () je jeden z obývaných ostrovov na atole Gáfu Dálu na Maldivách. Počet obyvateľov je 1 055 (jún 2006), dĺžka ostrova 875 m, šírka 575 m. Vzdialenosť od hlavného mesta Male je 433,8 km.
Ratafandú

Ratafandú () je jeden z obývaných ostrovov na atole Gáfu Dálu na Maldivách. Počet obyvateľov je 1 332 (jún 2006), dĺžka ostrova 1 275 m, šírka 250 m. Vzdialenosť od hlavného mesta Male je 430,66 km.
Centre Bell

Bell Centre [sa(n)tr bel], pôvodný názov Molson Centre, je domáci štadión hokejového klubu NHL Montreal Canadiens. Canadiens tu hrajú od roku 1996. V prvom zápase, 16. marca 1996 hostili New York Rangers a Canadiens vyhrali 4-2. Pôvodným štadiónom Canadiens bol Forum de Montréal. V roku 1993 sa začali práce na konštrukcií Centre Bell. Pôvodný názov štadióna bol Centre Molson, podľa značky piva Molson, neskôr bol názov zmenený na Centre Bell.
Aréna sa rozkladá na ploche 15 680 m², nachádza sa v blízkosti staníc metra Lucien-L'Allier a Bonaventure. Súčasťou budovy štadióna je aj železničná stanica Lucien-L'Allier. 
Štadión má najväčšiu kapacitu spomedzi všetkých štadiónov NHL, do arény sa zmestí až 21 273 divákov.
Externé odkazy.
Oficiálna stránka
ECHL

ECHL "(skôr nazývaná East Coast Hockey League)" je profesionálna hokejová liga v USA. V súťaži pôsobí dvadsať mužstiev, z toho jedno kanadské. Liga sa hrá od sezóny 1988/1989. Víťaz súťaže získava trofej Kelly Cup. Je považovaná za nižšiu súťaž AHL.
Pennsylvania

Pennsylvania môže byť:
Hershey Bears

Hershey Bears je hokejový klub pôsobiaci AHL. Sídli v meste Hershey v štáte Pensylvánia v USA. Je to farma klubu NHL Washington Capitals. Klub bol založený v roku 1932. V klube pôsobil Peter Budaj.
Známi hráči.
Vyradené čísla
Ostravsko

Ostravsko je hovorový názov českého regiónu, ktorý sa nachádza v okolí Ostravy, približne mu zodpovedá okres Ostrava-mesto.
Providence Bruins

Providence Bruins je americký profesionálny hokejový klub AHL a farmou Boston Bruins. Sídli v meste Providence v americkom štáte Rhode Island.
Jozef Sipko

Prof. PhDr. Jozef Sipko, PhD. (* 14. február 1950, Kamienka) je slovenský jazykovedec. 
Životopis.
V rokoch 1968 až 1973 absolvoval štúdium na Filozofickej fakulte v Prešove Univerzite Pavla Jozefa Šafárika v odbore ruský jazyk a história a Univerzite v Krasnodare. V rokoch 1973 – 1987 pracoval ako stredoškolský profesor na Gymnáziu P. J. Šafárika v Rožňave. V rokoch 1987 – 2000 pôsobil na katedre ruského jazyka a literatúry Pedagogickej fakulty v Prešove UPJŠ v Košiciach"," od roku 2000 pôsobí na Filozofickej fakulte Prešovskej univerzity. Roku 1983 získal titul PhDr., v roku 2003 inaugurovaný na profesora. V súčasnosti pôsobí na akademickej pôde Inštitútu rusistiky FF PU v Prešove a aktívne sa venuje štúdiám a výskumom v oblasti lingvokulturológie a jazykovo-kultúrnych špecifík ruského národa v komparácii so slovenským jazykovým a kultúrnym priestorom. Svoje vedecké pohľady, výskumy a názory prezentuje na medzinárodných vedeckých konferenciách a podujatiach, realizovaných na Slovensku a v zahraničí.
Kris Kristofferson

Kristoffer Kristofferson (* 22. jún 1936, Brownsville, Texas – † 28. september 2024, Maui, Havaj) bol americký country hudobník, spevák a herec. Kristofferson bol autorom viacerých známych pesničiek, napríklad „Me and Bobby McGee“, alebo „Sunday Mornin' Comin' Down“.
Padina (Vojvodina)

Padina je veľká dedina vo Vojvodine, náležiaca do obce Kovačica. Žije v nej zhruba 6 000 obyvateľov, ktorí sú z 95,4 % slovenskej národnosti. Padina bola založená v roku 1806 a zaľudnili ju slovenské rodiny zo stredného Slovenska.
Už pred založením Padiny sa na tomto mieste nachádzala jedna osada menom Padina, v ktorej žili najprv Rumuni a potom Srbi. Aj sám názov osady je srbského pôvodu a odvodený je z jej polohy (padina = svah). Ale život na tomto priestore nebol ľahký a preto sa obyvatelia odsťahovali. 
V tom čase patrila Vojvodina do Rakúsko-Uhorska a na tomto priestore sa nachádzala vojenská hranica osmanského panstva. Padina bola založená ako hraničná osada, aby sa posilnila Vojenská hranica. Situácia v tomto priestore sa prvým srbským povstaním proti osmanskej nadvláde v roku 1804 destabilizovala. Vojenské vrchnosti habsburskej monarchie museli reagovať a sa rozhodli hranicu upevniť. Aby sa hranica mohla lepšie kontrolovať, bolo rozhodnuté založiť Padinu so slovenským a Samoš so srbským obyvateľstvom.
Vojenské vrchnosti vymerali 83 pozemkov a vybudovali domčeky pre nových obyvateľov. Vybudované boli aj verejné budovy z kvalitnejšieho materiálu. V ťažkých podmienkach mohla Padina prijať obyvateľov až po dvoch rokoch. Slováci do Padiny prichádzali v dvoch vlnách. Prvá vlna bola v roku 1806 pri založení a druhá v roku 1808. V každej skupine prišlo 80 rodín. Boli to rodiny z Novohradskej, Peštianskej a Gemerskej stolice. Len menší počet rodín prišiel z Liptovskej a Nitrianskej stolice. 
Zodpovedný za druhú skupinu Slovákov bol Martin Hamaliar (prvý farár), ktorý to predložil arcivojvodovi Ludwigovi, správcovi Vojenskej hranice. Počet obyvateľov nezodpovedal veľkosti chotára. Arcivojvoda Ludwig dal sľub, že budú vykopané a vymurované nové studne. Preto navrhol Hamaliar, aby bola dedina pomenovaná Ludwigsdorf (Ludwigova dedina), neskoršie po maďarsky Lajosfalva a s jej rastom Nadlajosfalva. Ľudia ju však inak nemenovali, len Padina. 
Život prvých slovenských rodín nebol ľahký. Slovenské rodiny museli bojovať proti nedostatku vody a proti piesočnatým vetrom, ktoré sú tu časté, lebo sa tu nachádza Deliblatská piesočina. V prvých rokoch založenia mala Padina vždy problémy s vodou. Jedna studňa nepostačila ani na pitnú vodu, a preto sa po vodu chodilo do Kovačice. Preto si Padinčania vodu vážili a vedeli sporiť. Keď v roku 1814 ešte stále neboli stavané nové studne, Padinčania sa rozhodli odísť. Ale veliteľstvo Vojenskej hranice im to nedovolilo. Vďaka prosbe farára Jána Stehlu dostala Padina v roku 1817 až päť studní.
Bob Gainey

Robert Michael "Bob" Gainey (*13. december 1953, Peterborough, Ontário, Kanada) je bývalý profesionálny hokejista a v súčasnosti viceprezident a generálny manažér hokejového klubu Montreal Canadiens. Je po ňom pomenované ocenenie Bob Quequét Gainey Award, určené pre najobľúbenejšieho generálneho manažéra sezóny. 
Hráčska kariéra.
V rokoch 1970 až 1973 hrával za Peterbourgh Petes v súťaži Ontario Hockey League. Bol draftovaný Montrealom v prvom kole draftu. Ako defenzívny špecialista Gainey hral za Canadiens od sezóny 1972/73 až do sezóny 1988/89. Vyhral štyrikrát Trofej Franka J. Selkeho. Vyhral päťkrát Stanley Cup. V roku 1979 získal Conn Smythe Trophy. Gainey odohral v NHL 1139 zápasov.
Christopher Higgins

Christopher Higgins (* 2. jún 1983) je americký hokejový útočník, v súčasnosti (2007) hráč Montreal Canadiens. 
V sezóne 2003/04 odohral za Montreal 2 zápasy, väčšinu sezóny odohral na farme Hamilton Bulldogs. Svoj prvý gól v NHL strelil 6. októbra 2005. V sezóne 2005/06 odohral za Canadiens 80 zápasov a strelil 23 gólov. Najmenej rád hrá na ľade proti obrancovi Zdenovi Chárovi
Proerytroblast

Proerytroblast alebo pronormoblast je prvý identifikovateľný člen tzv. erytroidnej rady, teda prvá z piatich fáz tvorby červených krviniek. 
Je to veľká nezrelá jadrová bunka. Ďalšou vývojovou sekvenciou, ktorá zahŕňa niekoľko mitóz, sa mení proerytroblast postupne na malú bezjadrovú červenú krvinku obsahujúcu hemoglobín.
Creep

Creep môže byť:
Ken Dryden

Ken Dryden, celým menom Kenneth Wayne Dryden (* 8. august 1947, Hamilton, Kanada) je bývalý kanadský hokejový brankár, politik, právnik, obchodník a spisovateľ.
Narodil sa v Hamiltone v provincii Ontário v Kanade. Hrával v rokoch 1971 až 1979, štyrikrát získal Vezina Trophy ( v rokoch 1976, 1977, 1978 a 1979). Bol dôležitou postavou Montreal Canadiens v 70. tych rokoch.
Vstúpil do Liberálnej strany Kanady a kandidoval do parlamentu v roku 2004.
London Interbank Offered Rate

London Interbank Offered Rate, skratka LIBOR, je každý deň o 11:00 fixovaná úroková miera vypočítaná na základe údajov o úrokoch vyplácaných z vkladov 12 významnými bankami na londýnskom peňažnom trhu. Je to teda IBOR londýnskeho peňažného trhu. Slúži ako referenčná úroková miera v mnohých medzibankových operáciách.
Jej analógiou pre úroky, za ktoré je týchto 12 bánk ochotných si požičať, je London Interbank Bid Rate.
Pascal Lamy

Pascal Lamy (* 8. apríl 1947, Levallois-Perret, Francúzsko) je francúzsky politický poradca, obchodník, bývalý eurokomisár pre obchod a bývalý riaditeľ Svetovej obchodnej organizácie.
Životopis.
Vyštudoval na prestížnych vysokých školách Vysokej škole obchodnej (École des hautes études commerciales de Paris), Vysokej škole politických vied (Institut d’études politiques de Paris). Absolvoval tiež školu pre vysokých štátnych úradníkov (École nationale d'administration) a postgraduálne štúdium práva.
V rokoch 1981 až 1983 sa stal Lamy poradcom vtedajšieho ministra hospodárstva Jacquesa Delorsa, neskôr, v rokoch 1983 až 1984, zastával funkciu zástupcu riaditeľa kancelárie predsedu vlády Pierra Mauroya. V období 1984 až 1994 bol v Bruseli riaditeľom kancelárie predsedu Európskej komisie (EK) Jacquesa Delorsa. V novembri 1994 prišiel do vedenia banky Crédit Lyonnais (CL). Po privatizácii CL v roku 1999 sa Lamy stal komisárom EÚ pre obchod. V rokoch 1999 až 2004 bol komisárom Európskej únie (EÚ) pre obchod. Z titulu tejto funkcie sa zúčastňoval na kľúčových rokovaniach Svetovej obchodnej organizácie a na ďalších obchodných rozhovoroch svetového významu. Ako komisár EÚ neraz vystupoval aj proti rodnej krajine. Chcel, aby Francúzsko znížilo subvencie na export poľnohospodárskych produktov, čo požadovali najmä rozvojové krajiny. Od novembra 2004, keď sa skončil mandát EK pod vedením Romana Prodiho, sa Lamy venoval akademickej činnosti so zameraním na európske a ekonomické otázky. Pred vstupom na medzinárodnú politickú scénu zastával funkciu francúzskeho ministra financií. 1. septembra 2005 sa stal riaditeľom Svetovej obchodnej organizácie (WTO). Vo funkcii zotrval aj po januári 2009, keďže bol jediným kandidátom na riaditeľa WTO. 1. septembra 2013 skončil vo funkcii riaditeľa WTO a začal predsedať Svetovému výboru pre etiku cestovného ruchu.
Dokonca aj jeho neprajníci či ohovárači o ňom hovoria, že je „brilantným intelektuálnym strojom“. Lamyho charakterizuje okrem tvrdej práce aj chladný humor. Má schopnosť presne analyzovať rozloženie síl a sám seba označuje za človeka, ktorý „viac používa rozum ako vášne“.
Padina

Padina môže byť:
Medzinárodná banka pre obnovu a rozvoj

Medzinárodná banka pre obnovu a rozvoj (skratka MBOR) alebo po anglicky International Bank for Reconstruction and Development (skratka IBRD) je jedna z piatich inštitúcií Skupiny Svetovej banky. IBRD je medzinárodná organizácia, komerčná uverová inštitúcia, pôvodne založená na základe breton-woodskych dohôd 27. decembra 1945 na obnovu štátov po druhej svetovej vojne. Jej sídlom je mesto Washington v USA.
Od 50. rokov poskytuje pomoc rozvojovým krajinám.
Činnosť.
"V jej aktivitách je zahrnutá úverová aj poradenská činnosť".
Jej cieľom je podpora hospodárskeho a sociálneho napredovania rozvojových krajín prostredníctvom zvyšovania ich produktivity.
Členstvo v Svetovej banke je podmienené členstvom v Medzinárodnom menovom fonde (MMF), pričom členský podiel a počet hlasov je závislý od veľkosti krajiny, ekonomiky a kvóty v MMF. 
Kapitál z vkladov členských krajín - zisk banky ide na rezervy.
"Poskytuje pôžičky vládam aj súkromným firmám, pokiaľ sa za ne zaručí vláda; cieľ investície musí smerovať k rozvoju štátu"
Má 2 typy úverov: za trhových podmienok (peniaze získava vydávaním cenných papierov); pre chudobné krajiny neschopné splácať takéto úvery – úvery z Medzinárodného združenia pre rozvoj (IDA), rozvoj a štrukturálna prestavba ekonomík – dlhodobé úvery 12 - 15rokov; investičné pôžičky 75%; vyrovnávacie pôžičky, štrukturálne = oblasť financií, sektorové = účelové reformy v iných sektorov. Túto inštitúciu je možno považovať za najväčšieho prispievateľa v oblasti vzdelávania, boju proti AIDS a taktiež zastrešuje iné zdravotné programy.
Orgánmi IBRD sú Rada guvernérov a Rada výkonných riaditeľov. Rada guvernérov ("Board of Governors") je najvyšší riadiaci orgán IBRD. Všetky členské krajiny do Rady vymenúvajú svojich guvernérov a ich alternátov, ktorými sú zvyčajne ministri financií alebo guvernéri centrálnych bánk. Rada výkonných riaditeľov ("Board of Executive Directors") má 24 výkonných riaditeľov, ktorí sú zodpovední za všeobecnú činnosť inštitúcie.
V súčasnosti má viac ako 7000 zamestnancov a 40 zastupiteľstiev.
San Juan (mesto v Argentíne)

San Juan je hlavné mesto argentínskej provincie San Juan v regióne Cuyo. Leží v Tulúm Valey, západne od rieky San Juan. Je súčasne sídlom departmentu Capital. Pri sčítaní ľudu v roku 2010 malo mesto 109 123 obyvateľov. V metropolitnej oblasti San Juan však žije až 503 200 ľudí. V dôsledku zemetrasení stratilo mesto väčšinu svojich pôvodných stavieb, v súčasnosti je tak mestom s modernou infraštruktúrou a stavbami.
Dejiny.
Mesto založil v roku 1562 Juan Jufré. V roku 1593 bolo kvôli záplavám, ktoré spôsobovala rieka San Juan, prenesené asi o dva kilometre južnejšie. V koloniálnej dobe patrilo mesto krátku chvíľu pod Čile, ale vyhlásením nezávislosti pripadlo definitívne Argentíne.
Koncom 19. storočia malo mesto katedrálu, banícku školu, botanickú záhradu a 15 000 obyvateľov sa zaoberalo poľnohospodárskou výrobou. Svoje produkty vyvážali najmä do Čile. Obchodovali s dobytkom, sušeným ovocím, vínom a destilátmi.
15. januára 1944 postihlo mesto ničivé zemetrasenie o sile 7,4 stupňa Richterovej stupnice. Väčšia časť mesta zostala v troskách a zahynulo asi 10 000 ľudí.
Pamiatky a zaujímavé miesta.
Len málo stavieb, medzi inými nemocnica Dr. Guillermo Rawsona a kláštor Santo Domingo, prekonali zemetrasenie z roku 1944. Hlavný chrám z roku 1979 je príkladom modernej architektúry, ktorá mesto formuje. Prírodovedné múzeum prechováva skameneliny prehistorických zvierat, ktoré pochádzajú z Prírodného parku Ischigualasto. Vinárske múzeum umiestnené v starom železničnom depe, uchováva historické stroje na spracovanie hrozna z regiónu.
Stabex

Stabex (z francúzskeho "Système de Stabilisation des Recettes d'Exportation" - systém stabilizácie exportných príjmov) je systém Európskej komisie na stabilizáciu exportných príjmov krajín ACP (krajín Afriky, Karibiku a Pacifiku). Týka sa poľnohospodárskych produktov, ktoré exportujú. Prvýkrát bol uvedený na Lomskej konvencii v roku 1975.
Stabex (spolu s podobným systémom SYSMIN) bol zrušený Cotonouskou dohodou v roku 2000.
Iónové nitridovanie

Iónové nitridovanie alebo iónová nitridácia alebo iónové nitridačné vytvrdzovanie je typ chemického tepelného vytvrdzovania povrchu zušľachtenej ocele s vysokou pevnosťou. Tak isto ako iné postupy nitridovania je podmienené prítomnosťou atomárneho dusíka na povrchu kovu. Atomárny dusík je schopný cez povrchovú absorpčnú vrstvičku nitridov prenikať pri zvýšenej teplote do mriežky základného kovu a difundovať ďalej do ocele.
&lt;br&gt;Pri iónovej nitridácií sú spracované súčiastky uložené izolovane vo vákuovej nádobe (recipiente) a zapojené ako katóda. Recipient je zapojený ako anóda a udržuje sa v ňom znížený tlak zriedenej zmesi plynov potrebných pre proces nitridácie. Najčastejšie je to zmes dusíka a vodíka.
Charakteristickým rysom pohybu iónov ku katóde je, že nárast ich rýchlosti a tým aj kinetickej energie nie je lineárny. K prudkému nárastu dochádza až v bezprostrednej blízkosti povrchu súčiastky v oblasti katódového úbytku napätia. To ma za následok, že najväčšia intenzita dejov prebiehajúcich v takomto anomálnom dútnavom výboji je sústredená do úzkeho pásma okolo povrchu súčiastky bez ohľadu na jej tvar alebo vzdialenosť od steny recipienta – anódy. Predovšetkým v tomto pásme dochádza k štiepeniu molekúl a k ionizácií atómov. Anomálny výboj má preto plošný charakter a jeho svietiaca koróna kopíruje povrch súčiastky. Bez tejto vlastnosti by priemyslové využitie dútnavého výboja pre difúzne pochody tepelného spracovania nebolo možné.
Deje prebiehajúce na povrchu súčiastky možno zjednodušene vysvetliť nasledovne: kladné ióny neustále bombardujú povrch súčiastky. Pri dopade sa časť ich kinetickej energie premení na teplo a súčiastka sa ohrieva. Okrem ohrievania vyrážajú dopadajúce ióny z povrchu ocele atómy železa a ďalších prvkov. Tento jav nazývaný "odprašovanie" alebo "katódové odprašovanie" je najzávažnejším dejom procesu iónovej nitridácie. Odprašovanie oxidov má za následok dokonalú depasiváciu povrchu ocele a tým aj zlepšenie podmienok nitridácie, zvlášť u vysoko legovaných ocelí.
Pri iónovej nitridácii, ktorá prebieha v silnoprúdovom dútnavom výboji, sa dusík ako nitridačné médium vyskytuje v plynnej fáze ionizovaných atómov – vo forme plazmy.
Fregata (novovek)

Fregata bola rýchla vojenská plachetnica s troma sťažňami v 17. storočí a 18. storočí. Bola menšia a rýchlejšia ako radová loď. Používala sa hlavne na hliadkovanie a prepravu, menej už v námorných bitkách.
Výron koronálnej hmoty

Výron koronálnej hmoty (, skrátene "CME") je uvoľnenie veľkého množstva materiálu zo slnečnej koróny do okolitého priestoru. Úzko súvisí so slnečnými erupciami. Vyvrhnutá hmota je v skupenstve plazmy, pozostáva teda hlavne z protónov a elektrónov. Vyvrhnutá koronálna hmota je preto zvýšeným tokom slnečného vetra.
Pokiaľ častice vyvrhnuté do vesmíru pri výrone koronálnej hmoty zasiahnu Zem, väčšina z nich sa zachytí v magnetickom poli Zeme. Častice, ktoré preniknú cez magnetické pole Zeme spôsobujú geomagnetické búrky sprevádzané vysokou poruchovosťou počítačov, poruchami komunikácie s družicami vrátane GPS až výpadkami elektrického prúdu. Ako sprievodný úkaz sa pritom môže objaviť polárna žiara. V dôsledku výronov koronálnej hmoty sa v slnečnej plazme formujú tzv. magnetické oblaky, ktoré sa šíria v slnečnom vetre a pred nimi sa tvoria rázové vlny.
Xbox 360

Xbox 360 je herná konzola vyvinutá spoločnosťou Microsoft v spolupráci so spoločnosťami IBM, ATI, Samsung a SiS. Xbox 360 je prvá konzola, ktorá bola uvedená v siedmej generácii konzol a súperí s konzolou Playstation 3 od firmy Sony a Wii od Nintenda. Xbox-360 je nástupcom Xboxu, ktorý bol, hlavne v USA, veľmi obľúbený.
Xbox 360 bol aj najporuchovejšou konzolou v histórii. a ako jediná konzola na svete dokázala spustiť HD-DVD filmy pomocou prídavnej mechaniky. 
V júni 2009 bol na hernom veľtrhu E3 oznámený nový projekt tzv. „Project Natal“, ide o nové rozhranie k X360 a to kamera ktorá sníma celú plochu hráčovho tela a dokáže jeho pohyby preniesť do hry, prípadne do menu atd. Bude ňou možné ovládať hry celým telom a tým spôsobiť malú revolúciu vo svete hier podobne ako pohybové ovládače k Nintendu Wii. Projekt bol napokon uvedený pod názvom Kinect. Strata podpory by mala byť v roku 2016.
Koncom roku 2013 Microsoft uviedol novú verziu konzoly Xbox One.
Ku koncu roku 2013 sa celosvetovo predalo takmer 60 miliónov kusov Xbox 360.
Kinect (2010).
Pohybový senzor určený pre konzolu Xbox 360. Pripája sa ako externé zariadenie.
Konopa siata

Konopa siata ("Cannabis sativa" resp. "Cannabis sativa" subsp. "sativa" alebo "Cannabis sativa" subsp. "sativa" var. "sativa") je druh (resp. poddruh/odroda konopy siatej) rastliny z čeľade konopovité ("Cannabaceae").
Opis.
Konopa je jednoročná bylina s priamou vysokou stonkou a s dlaňovito zloženými listami, s 5-7 ostro kopijovitými, na okrajoch pílkovitými lístkami. Je dvojdomá a kvitne v letných mesiacoch. Samčie rastliny odkvitajú a dozrievajú o niekoľko týždňov skôr a dávajú jemnejšie vlákno. Samičie rastliny sú statnejšie a dozrievajú neskôr. Pre pestovateľov je nesúčasné dozrievanie celkom závažné a vyžaduje celkom osobitnú zbernú prax. Samčie kvety, usporiadané do bohatého zloženého strapcovitého súkvetia, majú päť žltkastých okvetných lístkov a päť previsnutých tyčiniek. Samičie kvety sú drobučké, sedia v pazúchach listov a majú pohárikovité okvetie s jedným lístkom, ktorý obaľuje jediný semenník s vajíčkom. Plod je nažka ukrytá v obale, ktorý sa vytvoril zo zvláštneho stvrdnutého listeňa. Semená sú spravidla jednofarebné, sivo biele až svetlo hnedé. Je to návyková droga. 
Využitie v priemysle.
Používa sa v priemysle pre svoj nízky obsah omamných látok (THC &lt; 0,3%). Konopa je rozšírená po celej Európe, Amerike a Ázii. Z konopnej stonky sa získava vlákno, z ktorého sa tká textil a tiež veľmi pevné námorné laná. Pestuje sa v Európe, Ázii a severnej Amerike.
Pod konopu siatu sa niekedy ako poddruhy/odrody zaraďujú konopa hašišová a konopa rumovisková.
Slovácko

Slovácko (iné, skôr staršie názvy [české aj slovenské]: Moravské Slovensko/moravské Slovensko, Moravské Slovácko/moravské Slovácko) je národopisná oblasť južnej Moravy juhovýchodne od Brna na hraniciach so Slovenskom. Jej obyvatelia sa nazývajú Slováci (ženský rod: Slováčka alebo Slovenka) alebo Moravskí Slováci.
Hranice.
Prirodzené hranice Slovácka tvorí na severe a severozápade pohorie Ždánický les a Chřiby, na juhovýchode hrebeň Bielych Karpát na moravsko-slovenskej hranici a na juhu tok rieky Dyje. Obsahuje okres Hodonín a okres Uherské Hradiště, zasahuje do okresu Zlín a okresu Břeclav. Delí sa na národopisné podoblasti Luhačovické Zálesí, Moravské Kopanice, Horňácko, Dolňácko, Podluží a Hanácké Slovácko. K Slovácku je po novom priradená aj oblasť Podpálaví v okolí Mikulova, kde došlo po druhej svetovej vojne k odsunu pôvodného prevažne nemecky hovoriaceho obyvateľstva a miestnych chorvátskych usadlíkov.
Dejiny a vzťah k dnešným Slovákom.
Dnešné Slovácko v 9. storočí pravdepodobne tvorilo politické jadro Veľkej Moravy. Potom jeho východná časť patrila do Uhorska, dnešná hranica vznikla až v 12. storočí. Ottův slovník naučný (začiatok 20. storočia) celé Slovácko ešte uvádza ako súčasť Slovenska (vtedy chápaného ako územie prevažne obývané Slovákmi). Aj "Masarykův slovník naučný" (1932) ešte uvádza moravských Slovákov explicitne ako súčasť Slovákov. Rovnako napr. českí vedci F. Trávníček (Dialektologická mapa moravská s prílohou Moravská nářečí 1926) a Vážný (1935 a detto v jeho texte v "Slovenskom náučnom slovníku" 1932) zaraďovali slovácke nárečia pod slovenské nárečia, nie pod české nárečia. Po druhej svetovej vojne sa už moravskí Slováci obyčajne uvádzajú ako súčasť českého národa.
Pokus o pripojenie Slovácka k Slovenskému štátu.
Podrobnejšie informácie o žiadosti združenia Národopisná Morava sú uvedené v článku Veľké Slovensko.
Schéma podoblastí Slovácka.
Členenie Slovácka prešlo za posledné storočie významným vývojom. Zmeny súviseli predovšetkým s rozvojom národopisných poznatkov. Rozdelenie na podoblasti je založené na odlišnostiach typu krajiny, bývalého spôsobu života, poľnohospodárstve, pôvodu obyvateľov, nárečí, ľudovej hudby, pôvodnej ľudovej architektúry a podobne. Významným prvkom sú kroje.
Dnes prevažuje nasledujúce členenie. Slovácko sa delí na 7 podoblastí vrátane Podpálaví. Podstatnú časť tvori Dolňácko, ktoré sa delí na 4 časti.
Frank Borman

Frank Frederick Borman II (* 14. marec 1928, Gary, Indiana, USA – † 7. november 2023, Billings, Montana) bol americký astronaut, veliteľ posádky kozmickej lode Apollo 8, ktorá ako prvá obletela Mesiac.
Životopis.
Pred letom.
V roku 1950 ukončil štúdium na Vojenskej akadémii Spojených štátov vo West Pointe s titulom inžinier. V roku 1962 obhájil ďalšiu vedeckú hodnosť na kalifornskom leteckom inštitúte. Hneď na to sa stal učiteľom termodynamiky na vojenskej akadémii a v tom istom roku sa objavil v druhej skupine astronautov pripravujúcich sa na lety do vesmíru. Po výcviku bol vybratý za veliteľa záložnej posádky Gemini 4 a o pol roka neskôr do hlavnej posádky Gemini 7. Bol ženatý a mal dve deti.
Lety do vesmíru.
Po prvýkrát letel do vesmíru na palube kozmickej lode Gemini 7 v decembri 1965 spoločne s Lovellom. Na obežnej dráhe bola už Gemini 6A, bol to teda skupinový let dvoch spolupracujúcich lodí a vtedy to bol let dlhodobý.
Po druhýkrát vzlietol z mysu Canaveral v lodi Apollo 8 o tri roky neskôr. V posádke s ním boli Lovell a Anders. Loď letela bez lunárneho modulu na obežnú dráhu okolo Mesiaca v rámci prípravy neskoršieho pristátia iného Apolla na jeho povrchu. Po lete trvajúcom 147 hodín pristáli na hladine Tichého oceánu. Vo vesmíre celkovo strávil takmer 20 dní.
Po lete.
V máji 1969 sa s aktívnou účasťou astronauta v tíme rozlúčil a stal sa jedným z riaditeľov NASA. Rok potom, 1. júla 1970 odišiel plukovník Borman aj z NASA a zároveň z amerického letectva. Prevzal miesto prezidenta spoločnosti Eastern Airlines. V roku 1982 bol uvedený do Národnej leteckej siene slávy (National Aviation Hall of Fame), verejne prístupnej v štáte Ohio.
Kaposvár

Kaposvár (po slovensky aj Kapošvár; ; ) je mesto so župným právom v Maďarsku v Šomodskej župe, 186 km juhozápadne od Budapešti.
Má rozlohu 113,59 km² a obyvateľov "()".
Veľká Kaniža

Veľká Kaniža (, , , , ) je mesto so župným právom v juhozápadnom Maďarsku. Má rozlohu 148,4 km² a vyše 50-tisíc obyvateľov.
Dejiny.
Slovenský historický názov mesta je "Veľká Kaniža". Pôvodný názov bol "Kaniža" (1245 "Knysa", 1296 "Kenesazyg", 1321 "Canisa", 1322 "Kenesa") a je slovanského pôvodu (vyskytuje sa opakovane v Maďarsku aj na slovanských územiach). Zrejme nejako súvisí so slovom knieža (navrhuje sa pôvodný tvar slovenské "Kňäža" alebo slovanské "Kneža" a podobne).
Kaniža

Kaniža môže byť:
Dunaújváros

Dunaújváros (hist. slov názov "Dunajské Nové Mesto"; v rokoch 19511961 "Sztálinváros"Stalinovo mesto) je mesto so župným právom v strednom Maďarsku pri rieke Dunaj v Stoličnobelehradskej župe.
Má rozlohu 52,66 km² a obyvateľov "()".
Tatabánya

Tatabánya (slov. Banská Stará, nem. "Totiserkolonie") je mesto v severozápadnom Maďarsku v severnom Zadunajsku. Má rozlohu a vyše 70-tisíc obyvateľov a je to hlavné mesto Komárňansko-ostrihomskej župy.
Dejiny.
Mesto vzniklo v roku 1947 zlúčením obcí Felsőgalla, Alsógalla, Bánhida a Tatabánya.
Obec Tatabánya vznikla ako banícka kolónia začiatkom 20. storočia. Pomenovaná je podľa susednej obce Tata + banya. Názov obce Tata je zo slovanského/slovenského osobného mena Tata (podobne čes. Tatinný, srbs. Tatinac a podobne), ale môže sa myslieť aj tata v zmysle otec. V obci Tata sa ešte v 15. storočí spomína, že má "maďarské a slovenské obyvateľstvo". "Bánya" znamená po maďarsky baňa, maďarské slovo pochádza zo slovenčiny.
Felsőgalla ("Vyšná Galla") a Alsógalla ("Nižná Galla") sa prvý raz spomína (do 14. storočia ešte spoločne) roku 1251 ako villa Galla. Názov pochádza zo maďarského "galya" zo staroslovanského *"Goľa" (porov. slovenské "Hoľa", južnoslov. "Golja").
Bánhida sa prvý raz spomína roku 1288. Etymológia je neistá, názov môže pochádzať zo slovanského mena "Bojan" alebo zo slova "bán".
Od 18. storočia boli v osadách budúceho mesta usadzovaní slovenskí a nemeckí kolonisti, na začiatku novoveku tu bolo riedke osídlenie.
Szolnok

Szolnok (hist. slovenský názov "Solnok"; ; ) je mesto v strednom Maďarsku a hlavné mesto Jasovsko-veľkokumánsko-solnockej župy. Má rozlohu a vyše 74-tisíc obyvateľov.
Názov "Szolnok", vyskytujúci sa opakovane aj inde v bývalom severnom Uhorsku, sa pravidelne vyvinul zo slovenského/slovanského tvaru "Stavnik" &lt; "stavъ" (stav na rieke; porov. slovenské "Stavná" či poľské "Stawnica").
Jáger

Jáger (; ; ) je mesto so župným právom v severnom Maďarsku a hlavné mesto Hevešskej župy. 
Má rozlohu 9 224 ha a 52 898 obyvateľov "(1.január.2019)"
História.
Stredovek.
Až do 10. storočia sa v oblasti dnešného Jágru striedali Slovania s Avarmi a germánskymi kmeňmi. Počas vlády uhorského kráľa Štefana I. tu bolo v roku 1009 založené biskupstvo a bola postavená prvá katedrála, ktorá sa nachádzala na mieste, kde dnes stojí hrad. Okolo vtedajšej katedrály sa začalo postupne formovať dnešné staré mesto. Pod správu jágerského rímskokatolíckeho biskupstva patrila dlho aj časť územia dnešného východného Slovenska. V období 14. až 16. storočia mesto prosperovalo; pestovalo sa tu dobré víno. Počas vlády kráľa Mateja Korvína boli vybudované renesančné stavby (1458-1460), väčšinou cirkevné.
Turecká okupácia.
Hoci sa miestni obyvatelia pod vedením kapitána hradu /István Dobó z Ruskej/ nejakú dobu úspešne bránili, a dokonca aj odrazili tureckú armádu počtom 80000 vojakov (1552), v roku 1596 sa už mesto ubrániť nedokázalo a Turci ho obsadili. Ďalších 80 rokov sa stal Jáger tureckým mestom, centrom vilájetu (osmanskej provincie) a severným pohraničným mestom. Počas tejto doby osmanskí Turci opravili pevnosť, prebudovali kostoly na mešity a postavili kúpele (jeden minaret sa z tejto doby dodnes zachoval). Po nevydarenom tureckom útoku na Viedeň však nastal zvrat. Habsburgovci Osmanov porazili a postupne ich z Uhorska vytlačili. V roku 1686 dobyli cisársko-kráľovské vojská Budín a o rok neskôr aj Jáger.
Vláda Habsburgovcov.
Po obsadení Habsburgovcami bol Jáger rekatolizovaný, vrátil sa sem biskup, a okrem moslimov ho museli opustiť aj protestanti. Počas 18. storočia tu došlo k bojom proti Habsburgovcom, počas nich mesto podporovalo kurucov, tí však boli rýchlo porazení. V roku 1800 mesto ťažko poškodil požiar, o štyri roky neskôr tu bolo zriadené arcibiskupstvo. Aj tu došlo k významným udalostiam počas celoeurópskych revolúcií v roku 1848. Napriek tomu, nepokoj bol potlačený, v Jágri prestali mať vplyv arcibiskupi a feudáli. Veľkým fiaskom pre mesto bolo zavedenie železnice, Jáger nebol napojený na trať Budapešť-Miškovec priamo, ale odbočkou. Kvôli tomu tak nezažil taký ekonomický a demografický rast, ako niektoré iné mestá v krajine.
Múzeá.
Egri Road - Beatles Museum bolo založené v Hotel Korona, v samom srdci historického mesta Jáger. Návštevníci môžu nahliadnuť do života a kariéry kapely vďaka viac ako 1500 exponátom.
Szekszárd

Szekszárd je mesto so župným právom v Maďarsku a hlavné mesto Tolnianskej župy. Má rozlohu a 34 000 obyvateľov (2008), čo je počtom obyvateľov najmenšie sídlo župy a rozlohou druhé najmenšie, po meste Tatabánya.
Dejiny.
Szekszárd sa prvý raz spomína už v roku 1015. V roku 1061 tu uhorský kráľ Belo I. založil benediktínsky kláštor V roku 1485 bol už veľmi významným a veľkým mestom s trhmi, jeho ďalší rozvoj však prerušila turecká okupácia. Po nej bol opustený a kláštor zbúraný. Obroda nastala až v 18. storočí, Szekszárd sa stal centrom stolice a mal aj svoj znak. V roku 1794 mesto poškodil veľký požiar, ale prudký rozvoj mesta nezastavil. Vznikla dnešná radnica, kostoly a budova na správu župy. Vtedy tu žilo 14 000 obyvateľov.
Charakter mesta.
Oddávna celému mestu dominovalo vinohradníctvo. Sú tu tiež továrne na výrobu chemikálií, nábytku a strojov.
Zalaegerszeg

Zalaegerszeg je mesto so župným právom v západnom Maďarsku a hlavné mesto Zalianskej župy.
Má rozlohu a obyvateľov "()".
Hódmezővásárhely

Hódmezővásárhely (, , , sk. "Trhovište pri Segedíne") je mesto so župným právom v južnom Maďarsku a sídlo Čongrádsko-čanádskej župy.
Má rozlohu 48 322 ha a obyvateľov "()".
Szombathely

Szombathely (hist. slovenský názov "Kamenec"; ; ) je mesto so župným právom v Maďarsku, ktoré sa nachádza v blízkosti maďarsko-rakúskej hranice. Je to administratívne centrum Vašskej župy. 
Má rozlohu a 77 757 obyvateľov ("1. január 2024").
Eger

Eger môže byť:
Jáger (rozlišovacia stránka)

Jáger môže byť:
HMF

HMF môže byť:
Rekviem

Rekviem (-kodifikovaný tvar [už od 19. storočia]) alebo zriedkavo requiem môže byť:
Rekviem alebo Requiem môže byť aj konkrétna hudobná skladba, napr.:
Requiem môže byť aj film:
Pireus

Pireus (starogr. alebo v kathareuse "Πειραιεύς – Peiraieus"; novogr. "Πειραιάς – Pireas"; lat. aj "P(e)iraeus") môže byť:
Ignimbrit

Ignimbrit je súhrnné označenie utuhnutých, spečených sopečných produktov, ktoré vznikli pri usadení pyroklastických prúdov. Názov pochádza z latinských slov "igni" - oheň a "imbri" - voda. Ich existencia je zviazaná s laminárne (bez turbulencií) sa pohybujúcimi, horúcimi a hustými pyroklastickými prúdmi, vzniknutými kolapsom erupčného stĺpca sopečných plynov a pár. Farba nezvetraných ignimbritov je žltá až oranžová, zvetrané typy sú sfarbené do okrova, kvôli prebiehajúcej oxidácii Fe minerálov a vzniku limonitu.
Mineralógia.
Minerálne zloženie závisí od zloženia primárnej taveniny. Jej chemizmus ovplyvňuje zloženie tak samotného matrix (základnej hmoty), ako aj výskyt a početnosť výskytu fenokrystov (výrastlíc). Z minerálov sa najčastejšie vyskytujú sľudy, ortoklas a iné živce. Ďalšími minerálmi, vyskytujúcimi sa v ignimbritoch (tentokrát už len v menšom - akcesorickom množstve) sú pyroxény, nefelín atď...
Petrológia.
Petrologicky sa ignimbrity blížia dacitom až ryolitom, teda horninám s prevládajúcim obsahom oxidu kremičitého. Charakteristickým znakom ignimbritov sú fiamme - drobné úlomky vulkanického skla, pretiahnutého tvaru, ktorý je spôsobený deformáciami pri transporte a kompaktácii. Je možný aj výskyt väčších kryštálov, prípadne aj xenolitov (cudozodých úlomkov). Často sa tiež stáva, že horúci pyroklastický prúd úplne spečie (zosklovatie) povrch už usadenej vrstvy popola, takéto útvary sa nazývajú spečené tufy.
Premeny.
Ignimbrity pomerne ľahko podliehajú zvetrávaniu a iným dezintegračným procesom, nakoľko tým, že sú priamy produkt sopečnej činoosti a aj ich ukladanie prebieha v blízkosti aktívnej zóny vulkánu, sú často menené vplyvom horúcich vôd a/alebo pár, produkovaných samotným vulkánom. Najčastejšie zvetrávajú živce na kaolinit, tento proces sa nazýva kaolinizácia.
Tinadú (Gáfu Dálu)

Tinadú () je jeden z obývaných ostrovov na atole Gáfu Dálu na Maldivách. Je hlavným mestom atolu. Počet obyvateľov je 6 376 (jún 2006), dĺžka ostrova 1 125 m, šírka 750 m. Vzdialenosť od hlavného mesta Male je 409,2 km. Na ostrove je vnútroštátne letisko.
Vyľudnenie v roku 1962.
V roku 1962 bolo Tinadú úplne zničené z rozkazu premiéra Ibrahima Nasira Na konci povstania separatististickej vlády ktorá sformovala Spojenú Suvadivú republiku (United Suvadive Republic). Ostrov bol vysídlený a premenovaný na Havaru Tinadú. Tinadú bol znovuosídlený 22. augusta 1966 2 500 ľuďmi.
Katastrofa lode Enamaa v roku 2004.
Maldivská loď Enamaa ktorá viezla viacej ľudí ako bola jej kapacita (126) sa prevrátila. 21 ľudí zahynulo, dvaja boli nezvestní, keď sa prevrátila. Nehoda sa stala v mori pri Gáfu Dálu 17. marca 2004. Enamaa sa plavila deväť a pol míle od Tinadú po futbalovom zápase medzi a Vilingili (z atolu Gáfu Alif) a domácim družstvom ktorý sa odohral na atole.
Vádú (Gáfu Dálu)

Vádú () je jeden z obývaných ostrovov na atole Gáfu Dálu na Maldivách. Počet obyvateľov je 1 390 (jún 2006), dĺžka ostrova 2 320 m, šírka 1 130 m. Vzdialenosť od hlavného mesta Male je 438,25 km.
Gnavijani

Gnavijani alebo Njavijani (angl. "Gnaviyani"alebo "Nyaviyani") je administratívny atol na Maldivách. Počet obyvateľov je 10 506 . Atol riadi Ahmed Moosa. Tento administratívny atol obsahuje jediný ostrov Fuvammulah (domáci názov Fua Mulaku). Gnavijani je len administratívny názov pre tento ostrov. 
Fua Mulaku je najmenší administratívny celok na Maldivách, polohou v Equatorial Channel (Addu Kadu) medzi Huvadhu a Addu. Nie je pravý (alebo prírodný) atol, skladá sa len z jedniného ostrova, ktorý je ale jedným z najväčších na Maldivách, s rozlohou okolo 7 km².
Na atole je deväť osád (od severu): Dhadimago, Hōdhado, Mālegan, Dūndigan, Funādo, Miskimmago, Dhashokubai, Mādhado a Diguvāndo.
Ibrahim Nasir

Ibrahim Nasir Rannabandéri Kilegefan (* 2. september 1926, Fuvammulah, Maldivy – † 22. november 2008, Singapur) bol maldivský štátnik, ktorý bol premiérom za sultána Muhammada Farida Didiho (od roku 1957 do 1968) a prvým prezidentom Druhej republiky od roku 1968 do 1978. Následne žil v Singapure.
Muhammad Faríd Dídí

Muhammad Faríd Dídí (* 1901 – † 27. máj 1969, Male) bol posledný sultán Maldív od 7. marca, 1954 do 11. novembra 1968. V marci 1968 sa v referende väčšinou 81 % hlasov občania vyjadrili za zrušenie sultanátu a vznik druhej maldivskej republiky. Nová ústava vstúpila do platnosti 11. novembra 1968. Bývalý sultán sa utiahol do svojej rezidencie v Male, kde o pol roka neskôr zomrel ako bezdetný.
Druhá maldivská republika

Druhá republika je názov obdobia dejín Maldív od roku 1968 dodnes. 
V roku 1968 bola založená na Maldivách republika po veľkom víťazstve v referende 11. novembra 1968, pričom bol zosadený vládnuci monarcha sultán Muhammad Farid Didi. Predseda vlády Maldív Ibrahim Nasir sa stal prvým ústavným prezidentom Maldív. Odstúpil v roku 1978. Jeho nasledovníkom sa stal Maumún Abdul Gajúm, za ktorého vlády sa Maldivy stali členom Commonwealthu (júl 1982).
Maumún Abdul Gajúm

Maumún Abdul Gajúm (; písané aj Maumún Abdal Qajjúm; angl. prepis "Maumoon Abdul Gayoom") (* 29. december 1937, Malé, Maldivy) je bývalý dlhoročný prezident Maldív, ktorý vládol v tomto ostrovnom štáte 30 rokov.
Maumún Abdul Gajúm nastúpil do funkcie prezidenta 11. novembra 1978 po Ibrahimovi Nasirovi. V prvých demokratických voľbách uskutočnených v Maldivách v októbri 2008 ho porazil bývalý politický väzeň Mohamed Našíd.
Notosaury

Notosaury ("Nothosauria") sú vyhynutá skupina morských plazov z taxónu jašteroplutvé (Sauropterygia). Existovala počas obdobia triasu. Ich hlavným predstaviteľom je "Nothosaurus".
Opis.
Mali silné nohy ktoré im umožnili vychádzať na súš a zároveň plávacie blany medzi prstami ktoré používali pri plávaní. Notosaury mali aj plochý a hlboký chvost ktorý používali ako plutvu. 
Podľa stavby tela sa usudzuje, že viedli podobný spôsob života ako dnešné plutvonožce. Vychádzali na súš ale potravu si lovili v mori. 
Notosaury výzorom pripomínali predkov plesiosaurov, ktoré ich postupne nahradili. Tiež pripomínali archaický rod Askeptosaurus, s ktorým však neboli blízko príbuzní. 
Notosaury je aj názvom jedného z podradov tejto skupiny (Nothosauroidea) ktoré boli typickými zástupcami tohto radu. Druhý podrad: pachypleurosaury, boli primitívnejšie formy notosaurov.
Systematika.
Rad Nothosauroidea sa delí na dva podrady: pachypleurosaury ("Pachypleurosauroidea") a ("Nothosauroidea").
Druhá republika

Druhá republika je názov obdobia dejín viacerých štátov, najmä:
Európa:
Mimo Európy:
Prvá republika

Prvá republika je názov obdobia dejín viacerých štátov, najmä:
Európa:
Mimo Európy:
Biely kameň

Biely kameň môže byť: